અમદાવાદ: પેટ્રોલ-ડીઝલના ભડકે બળતા ભાવ સામે દેશભરમાં રોષ જોવા મળી રહ્યો છે અને લોકસભાની ચૂંટણીમાં પણ આ મુદ્દો ભાજપને નુકસાન પહોંચાડી શકે છે, ત્યારે મુખ્યમંત્રી વિજય રૂપાણીએ પેટ્રોલ-ડીઝલના ભાવ પર વેટ ઘટાડવાનો સ્પષ્ટ ઈનકાર કરતા કહ્યું કે, પેટ્રોલ-ડીઝલ પર વેટ ઘટાડવો શક્ય નથી. ઉલ્લેખનીય છે કે, ગુજરાતમાં હાલમાં પેટ્રોલ-ડીઝલ પર 20 ટકા વેટ અને 4 ટકા સેસ લેવામાં આવે છે. છેલ્લે ગુજરાત વિધાનસભાની ચૂંટણી પહેલા 10 ઓક્ટોબરે પેટ્રોલ-ડીઝલ પર લેવાતા ટેક્સમાં રાજ્ય સરકારે 4 ટકાનો ઘટાડો કર્યો હતો.